section_heading: Protivljenje Rusije
paragraph_text: Valja opaziti da u samom tekstu te rezolucije Europski parlament posve otvoreno tvrdi "da je Rusija i dalje najveća žrtva komunističkog totalitarizma i da će njezin razvoj u demokratsku državu biti otežan sve dok vlada, politička elita i politička propaganda nastavljaju s umanjivanjem komunističkih zločina i veličanjem sovjetskog totalitarnog režima; stoga poziva sve dijelove ruskog društva da se suoče sa svojom tragičnom prošlošću" (toč. 15.).